Man op vergadering van skool se beheerraad gesteek | Netwerk24
Man op vergadering van skool se beheerraad gesteek
Die voorsitter van 'n skoolbeheerraad sal na verwagting Maandag vir moord in die landdroshof in eMalahleni verskyn.
Sy verskyning kom ná 'n vergadering Vrydag waarop geweld uitgebreek het en 'n 22-jarige man gesteek is. Die man is later oorlede.
Volgens die polisie blyk dit dat die vergadering in die Laerskool Duvhapark in eMalahleni gehou is om kommer in die gemeenskap te bespreek.
'n Rusie het glo op die vergadering uitgebreek, waartydens die man glo gesteek is, lui die polisie se verklaring.
Die slagoffer het later in die hospitaal gesterf.
'n Man (43) is in hegtenis geneem.
Die departement van onderwys in Mpumalanga veroordeel die voorval en het Maandagoggend amptenare na die skool gestuur. Hulle sal 'n verslag met voorstelle opstel.